**Ռիչարդ Դով Ուիլիամս** (փետրվարի 14, 1942(1942-02-14), Շրիվպորտ), ամերիկացի թենիսի մարզիչ, Վենուս և Սերենա Ուիլյամսների հայրը։

Վաղ կյանք
---------

Ուիլիամսը հինգ երեխաներից ամենամեծն էր և Ջուլիա Մեյ Մետկալֆի (մահացել է 1985 թվականին) և Լուիզիանայի ( Շրիվպորտ) բնակիչ Ռիչարդ Դով Ուիլիամս միակ որդին։ Նրա կրտսեր քույրերն են Փեթը, Բարբարան, Փեննին և Ֆեյը։ Որոշ ժամանակ ընտանիքը բնակվել է Արևելյան 79-րդ փողոցում՝ երկաթգծի մոտ։

Ուիլիամսն ավարտեց միջնակարգ դպրոցը և տեղափոխվեց Սագինա, Միչիգան և ի վերջո Կալիֆորնիա։

Թենիսի մարզում
--------------

Ուիլյամսն իր դուստրերի հետ 2012 թվականի Ուիմբլդոնի առաջնությունում Սերենա Ուիլյամսի հաղթանակից անմիջապես հետո
Ռիչարդի հետ թենիսի դասերն անցկացրել է «Հին Վիսկի» անունով հայտնի մեկը։ Վիրջինիա Ռուզիչին հեռուստացույցով խաղալիս տեսնելիս՝ Ռիչարդը որոշել է, որ իր ապագա դուստրերը թենիսի պրոֆեսիոնալներ են դառնալու։ Ուիլիամսն ասել է, որ գրել է 85 էջանոց ծրագիր և սկսել դասեր տալ Վենուսին և Սերենային, երբ նրանք չորսուկես տարեկան էին։ Նրանց տանում էր թենիսի հանրային կորտեր։ Ավելի ուշ նա հավելել է, որ զգում էր՝ նրանց շատ վաղ տարիքում է տարել դասերի, և որ վեց տարեկանում տանելը ավելի ճիշտ կլիներ։ Շուտով Ռիչարդը նրանց գրանցել է Շրիվպորտի թենիսի մրցաշարերին։ 1995 թվականին Ուիլիամսը նրանց հանեց թենիսի ակադեմիայից և ինքը մարզեց նրանց։

Սերենան հաղթել է ԱՄՆ բաց առաջնությունը 1999 թվականին, Վինուսը հաղթել է Լինդսեյ Դևենպորտին և նվաճել Ուիմբլդոնի տիտղոսը 2000 թվականին։ Այդ հաղթանակից հետո Ռիչարդը բղավել է «Straight Outta Compton!»՝ հղում անելով N.W.A-ի երգին, որը հիմնված է Կալիֆորնիայի Քոմփթոն քաղաքում, Լոս Անջելեսի նույն տարածքում, որտեղ ընտանիքը ժամանակին բնակվել է։ Նա ցատկեց NBC-ի հեռարձակման տաղավարի վրայով՝ անակնկալ կերպով բռնելով Քրիս Էվերտին և հաղթական պար կատարելով։ Էվերտն ասել է, որ հեռարձակողները «կարծում էին, թե տանիքն իջնում է»։

Անձնական կյանք
--------------

Ուիլիամսն ամուսնացած է եղել երեք անգամ։

Կալիֆորնիա տեղափոխվելուց հետո նա ծանոթացել է Բեթի Ջոնսոնի հետ։ Նրանք ամուսնացել են 1965 թվականին և նախքան 1973 թվականի ամուսնալուծությունը ունեցել են հինգ երեխա (երեք որդի և երկու դուստր)՝ Սաբրինան, Ռիչարդ 3-րդը, Ռոնները, Ռելուսը և Ռենիկան, որը նույնպես մեծացել էր Բեթիի մյուս աղջկա՝ Կատրինայի հետ։

1979 թվականին Ուիլիամսը հանդիպել է Օրասեն Բրենդի Փրայսին (թենիսի մարզիչ), ով իր նախկին ամուսնուց ուներ երեք դուստր։ Նրանք ամուսնացել են 1980 թվականին։ Ուիլյամսն ու Փրայսը ունեցել են երկու դուստր՝ Վենուսը (հունիսի 17, 1980 թվական) և Սերենան (սեպտեմբերի 26, 1981 թվական)։ Ընտանիքը բնակվել է Կալիֆորնիայի Քոմփթոն քաղաքում։ Ռիչարդն ու Օրասենեն ամուսնալուծվել են 2002 թվականին։

Ռիչարդը հանդիպել է մթերային խանութի սեփականատեր Լակեյշա Խուանիտա Գրեհեմի հետ, ով Վենուսիս մեկ տարով մեծ էր։ 2010 թվականին Ռիչարդն ու Լակեյշան ամուսնացել են։ Նրանք ունեն որդի։ Զույգն ամուսնալուծվել է 2017 թվականին։

2016 թվականի հուլիսին Ուիլիամսը կաթված է ստացել։ Լեյքիշա Ուիլիամսը՝ նրա կինը, այն ժամանակ հայտարարել է, որ նրա վիճակը կայուն է։ Սակայն հետագայում նա կրկին կաթված է ստացել։

Հայտնի մշակույթում
------------------

Ռիչարդ Ուիլիամսի *«Քինգ Ռիչարդ»* կենսագրական ֆիլմը, որի գլխավոր դերում Ուիլ Սմիթին է, թողարկվել է 2021 թվականի նոյեմբերի 19-ին Warner Bros.- ի էկրաններին, ցուցադրվել HBO MAX- ում։ Ֆիլմի ռեժիսորը Ռեյնալդո Մարկուս Գրինն է, սցենարիստ՝ Զաք Բեյլինը։

Սմիթն արժանացել է քննադատների գնահատանքին իր կատարման համար և առաջադրվել Օսկար մրցանակի լավագույն գլխավոր դերակատարի համար, մինչդեռ ֆիլմն ինքնին առաջադրվեց Օսկար մրցանակի լավագույն ֆիլմի համար։

Գրքեր
-----

* With Bart Davis (2014). *Black and White: The Way I See It*. New York: Atria Books. ISBN 978-1476704203.

Ծանոթագրություններ
------------------

1. 1 2 3 4  Edmondson, Jacqueline (2005). *Venus and Serena Williams: A Biography*. Greenwood Publishing Group. էջ 14. ISBN 0-313-33165-0.
2. 1 2  Williams, Richard (2014 թ․ ապրիլի 20). «Richard Williams, father of Venus and Serena, reveals tough childhood that included disguising as a Klansman in 'Black and White: The Way I See It'». *New York Daily News*. Վերցված է 2019 թ․ սեպտեմբերի 6-ին.
3. ↑  Williams, Richard; Davis, Bart (2017). *Black and White: The Way I See It*. Simon and Schuster. ISBN 9781476704210 – via Google Books.
4. 1 2 3  Wiedeman, Reeves (2014 թ․ հունիսի 2). «Tiger Dad: Child's Play». *The New Yorker*. էջեր 24–25.
5. ↑  Gregory, Sean (2021 թ․ նոյեմբերի 17). «What King Richard's Story of an Uncommon Dad Means for the Rest of Us». *Time* (անգլերեն). Վերցված է 2022 թ․ հունվարի 25-ին.
6. ↑  Lewis, Gabrielle (2000 թ․ հուլիսի 6). «Paternal instinct». *BBC Sport*. Վերցված է 2016 թ․ սեպտեմբերի 7-ին.
7. ↑  Edmondson (2005), p. 47.
8. 1 2  Jago, Richard (2009 թ․ հուլիսի 4). «Richard Williams leaves Venus and Serena to take centre stage». *The Guardian*. Վերցված է 2019 թ․ սեպտեմբերի 6-ին.
9. ↑  «Serena and Venus' half-sister calls dad a 'sperm donor' who abandoned first family». 2020 թ․ հունվարի 10.
10. ↑  Kleinberg, Eliot (2017 թ․ հունիսի 15). «NEW: Father of Venus, Serena Williams seeks divorce from second wife». *The Palm Beach Post*. Արխիվացված է օրիգինալից 2019 թ․ ապրիլի 9-ին. Վերցված է 2019 թ․ սեպտեմբերի 6-ին.
11. ↑  Cronin, Matt (2012 թ․ հոկտեմբերի 24). «Williams Sisters Have New Little Brother». *Tennis.com*. Վերցված է 2019 թ․ սեպտեմբերի 6-ին.
12. 1 2  Magee, NY (2018 թ․ դեկտեմբերի 19). «Serena And Venus Williams' Disabled Father Reportedly Needs Son To Interpret As He Battles Ex Wife». *blackamericaweb.com*. EURWeb.com. Վերցված է 2019 թ․ սեպտեմբերի 6-ին.
13. ↑  «Wife: Richard Williams had stroke, needs therapy». *ESPN.com*. 2016 թ․ հուլիսի 16. Վերցված է 2016 թ․ սեպտեմբերի 7-ին.
14. ↑  «Before Richard Was King…». *WLM Tennis*. 2021 թ․ նոյեմբերի 20. Վերցված է 2021 թ․ դեկտեմբերի 10-ին.
15. ↑  ABC.com. «Will Smith Wins 2022 Oscar for Actor in a Leading Role in KING RICHARD - Oscars 2022 News». *ABC.com* (անգլերեն). Վերցված է 2022 թ․ մարտի 28-ին.
16. ↑  «Richard Williams, father of Venus and Serena, reveals tough childhood that included disguising as Klansman in 'Black and White: The Way I See It». *Daily News*. 2014 թ․ ապրիլի 20.